Benjamin Ree

**Benjamin Ree** (født 1989) er en norsk dokumentarfilmregissør, kjent for filmene *[[Magnus (film)|Magnus]]* (2016), *[[Kunstneren og tyven]]* (2020) og *[[Ibelin (film)|Ibelin]]* (2024). Han ble kåret til Årets Peer Gynt 2025.

Ree begynte å lage filmer i en alder av elleve år og studerte journalistikk på OsloMet. Under studiene jobbet Ree som videojournalist for BBC og Reuters, hvor han dekket 22. juli-terrorangrepene. Ree har sagt at å lage sin første kinodokumentar *Magnus* var hans filmskole.
## Filmer
Fortellerstilen er blitt møtt med en del omtale. *[[Kunstneren og tyven]]* hopper frem og tilbake i tid, noe som er uvanlig for en dokumentarfilm som bruker Cinéma vérité- teknikken. Den ble av enkelte anmeldere kritisert for å svekke tilliten mellom filmskaper og seer. AV Club skrev at filmens uvanlige struktur ødela for filmens troverdighet. Andre anmeldere har vært mer positive. Variety beskrev filmen som «utrolig» og «genial». Også *Vox*  ga filmen positiv omtale.
### ''Magnus''
*Magnus* er spillefilmdebuten fra 2016 og handler om sjakkspilleren Magnus Carlsen. Filmen var den første norske kinodokumentaren som hadde verdenspremiere på Tribeca Film Festival, og ble solgt til 64 land. Carlsen var ikke selv tilstede på premieren av filmen og han ville heller ikke se filmen, men hans familie kom.

*Magnus* fikk for det meste positive anmeldelser. Den har 81 % i gjennomsnitt hos Rotten Tomatoes, basert på 21 anmeldelser. BBC hadde filmen på sin topp 10-liste i november 2016. Av noen anmeldere fikk filmen totalslakt, som i The New York Times.

Filmen vant flere priser på festivaler, blant annet *Global Future Prize* under Oulu International Children’s and Youth Film Festival, *Gledesspreder-prisen* under Den norske filmfestivalen, og Publikumsprisen under Docville.

### Kunstneren og tyven
*[[Kunstneren og tyven]]* er Benjamin Rees andre kinofilm, og var en av åpningsfilmene på Sundance Film Festival i 2020, hvor den vant prisen Special Jury Award for Creative Storytelling.

Filmen forteller historien om en kunstner som blir venn med tyven som stjal bildene hennes. Distributøren NEON kjøpte rettighetene til filmen etter premieren, og den ble solgt til over 80 land.

Den fikk gode anmeldelser, med 96 % i gjennomsnitt hos Rotten Tomatoes, basert på 111 anmeldelser. Filmen fikk også to nominasjoner hos Critics Choice Awards for beste regi og beste film, som er den amerikanske kritikerprisen, og den vant en rekke priser, blant annet Best Documentary Virtual Audience Awards under London Film Festival og Golden FireBird Award under Hong Kong Film Festival. For filmen vant Ree Gullruten 2021 i klassen beste regi enkamera, dokumentar og var i tillegg nominert i klassen beste foto enkamera, dokumentar.

Vanity Fair plasserte *Kunstneren og tyven* øverst blant dokumentarfilmer som er med på å endre sjangeren.

### Ibelin
Rees tredje film var dokumentarfilmen *[[Ibelin (film)|Ibelin]]* fra 2024. Filmen forteller histoien om den da avdøde Mats Steen som led av Duchennes muskeldystrofi, men levde et digitalt liv som karakteren «Ibelin» i videospillet *[[World of Warcraft]]*. Filmen hadde premiere under Sundance filmfestival i januar 2024, og vant to priser under festivalen. Under Amandaprisen 2024 ble den kåret til beste norske film. Våren 2025 ble han kåret til «Årets Peer Gynt» for denne filmen og fikk Gullruten 2025 i klassen beste regi enkamera - dokumentar.

### Andre filmer
Benjamin Ree researchet og regisserte TV-dokumentaren *Homoterapi* med Morten Hegseth (2019) som handler om hvordan religiøse grupper tilbyr konversjonsterapi for homofile personer i Norge. Etter serien sa Norges daværende statsminister Erna Solberg at hun lovet å sette en stopper for homoterapi i Norge: «De overgrepene vi har sett dokumentert av VG, må vi sikre at ikke skal skje framover». Dokumentar-serien ble dratt fram som en av hovedårsakene for en mulig lovendring i Jonas Gahr Støres regjering sitt høringsnotat, og i juni 2022 ble det lagt fram et forslag om å forby konversjonsterapi i Norge.

## Filmografi
;Spillefilmer 
* *[[Magnus (film)|Magnus]]* (2016)
* *[[Kunstneren og tyven]]* (2020)
* *[[Ibelin (film)|Ibelin]]* (2024)

;TV 
* *The Mysterious Package* (2011)
* *Dreaming of the Golden Eagle* (2012)
* *When Ailin kissed Lars* (2015)
* *Homoterapi med Morten Hegseth* (2019)

## Utmerkelser, nominasjoner og omtaler
Filmen *[[Kunstneren og tyven]]* har blitt kåret av Mubi som en av filmhistoriens beste, av *[[New York (magasin)]]* til å ha en av filmhistoriens beste filmavslutninger og som en film som har vært med på å endre dokumentarfilmsjangeren.

Filmen vant over 30 filmpriser og den ble kåret til årets beste film av *[[The New York Times]]*, *Vox* og *[[Aftenposten]]*. I tillegg ble filmen kåret til én av årets beste filmer av BBC, *[[The Washington Post|Washington Post]]*, *[[The Boston Globe|Boston Globe]]* og *[[The Guardian]]*.

## Referanser


## Eksterne lenker
* 
* 
*  BBC World Service interview with Benjamin Ree